
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1627 


31 Δεκεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Νομικού Προσώπου μετο όνομα «Ενιαία Σχο¬ 
λική Επιτροπή 6ου Δημοτικού Σχολείου και Νηπια- 


γωγίου Δήμου Αγ. I. Ρέντη. 1 

Αποζημίωση του Προέδρου του Δ.Σ. της Δημοτικής 

Επιχείρησης Πάργας (Α.Δ.Ε.Π.). 2 

Τροποποίηση της 10394/26.5.1999 απόφασης του 
Γ.Γ.Π.Η. περί σύστασης αμιγούς Δημοτικής Επιχεί¬ 
ρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΠΡΑΜΑΝΤΩΝ». 3 


Απόκτηση της Ελληνικής Ιθαγένειας της ομογενούς 
ΤΣΑΚΑΛΙΔΗ ΕΛΕΝΑτου ΒΛΑΔΙΜΗΡ κοίτης ΑΝΝΑΣ 
(ΤδΑΚΑϋϋΙ ΥΕΙΕΝΑτου νΐΑϋΙΜΙΡ κοίτης ΑΝΝΑ). 4 
Έγκριση Οργανισμού Εσωτερικής Υπηρεσίαςτου Παι¬ 


δικού Σταθμού Δήμου Μώλου. 5 

Χορήγηση άδειας και λειτουργίας Ερασιτεχνικής Σχο¬ 
λής Χορού στην Παπαγιαννοπούλου Παναγιώτα... 6 
Άρση του χαρακτηρισμού, ως λατομικής, της περιο¬ 
χής στη θέση Δρακόσπηλο της ευρισκομένης 
εντός των Διοικητικών ορίων Δήμου Ν. Αρτάκης 

Ν. Εύβοιας. 7 

Άρση του χαρακτηρισμού, ως λατομικής, της περιο¬ 
χής στη θέση Δρακόσπηλο της ευρισκομένης 
εντός των Διοικητικών ορίων Δήμου Χαλκιδέων Ν. 
Εύβοιας. 8 


ΑΠΟΦΑΣΕΙ Σ 

Αριθ. 07/ΔΤΑ/16619 (1) 

Σύσταση Νομικού Προσώπου μετο όνομα «Ενιαία Σχολι¬ 
κή Επιτροπή 6ου Δημοτικού Σχολείου και Νηπιαγω- 
γίου Δήμου Αγ. I. Ρέντη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το άρθρο 9του Ν.2593/97 (ΦΕΚ 107/Α730.5.97). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ231/Α'). 

3. Τις Δ4/69928 (ΦΕΚ 887/Β715.7.2002) και Δ4/69929 
(ΦΕΚ 992/Β731.7.2002) αποφάσεις του Υπουργού Εθνι¬ 
κής Παιδείας και Θρησκευμάτων. 


4. Την 179/2002 απόφαση του Δημοτικού Συμβουλίου 
Αγ. I. Ρέντη, αποφασίζουμε: 

1. Συστήνουμε Νομικό Πρόσωπο με την επωνυμία 
«Ενιαία Σχολική Επιτροπή 6ου Δημοτικού Σχολείου και 
Νηπιαγωγείου Δήμου Αγ. I. Ρέντη». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για την 
κάλυψη των δαπανών λειτουργίας των αντίστοιχων σχο¬ 
λείων, η αμοιβή καθαριστριών. 

• Η εκτέλεση έργων για την επισκευή και συντήρηση 
των αντίστοιχων σχολείων και του εξοπλισμού τους. 

• Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και Θρησκευμάτων με βιβλία για 
τις αντίστοιχες σχολικές βιβλιοθήκες. 

• Η διαχείριση των εσόδων από ενδεχόμενη εκμετά- 
λευση των σχολικών κυλικείων καθώς και η λήψη και άλ¬ 
λου μέτρου που κρίνεται αναγκαίο για την στήριξη της 
διοικητικής λειτουργίας των μονάδων. 

3. Το Νομικό Πρόσωπο διοικείται από 7μελέςΔιοικητικό 
Συμβούλιο αποτελούμενο από: 

α) Τον εκάστοτε Δήμαρχο ή ένα Δημοτικό Σύμβουλο ο 
οποίος θα ορισθεί από το Δημοτικό Συμβούλιο, ως Πρόε¬ 
δρος της Σχολικής Επιτροπής. 

β) Τρεις (3) Δημοτικούς Συμβούλους οι οποίοι θα ορι- 
σθούν από το Δημοτικό Συμβούλιο. 

γ) Τον Διευθυντή του 6ου Δημοτικού Σχολείου. 

δ) Την προϊσταμένη του 6ου Νηπιαγωγείου. 

ε)Έναν (1) εκπρόσωπο του Συλλόγου Γονέων και Κηδε¬ 
μόνων. 

4. Η θητεία του 1ου Διοικητικού Συμβουλίου του Νομι¬ 
κού προσώπου λήγει με την λήξη της παρούσας Δημο¬ 
τικής περιόδου. 

Η θητεία των μελών του Δ.Σ. ακολουθεί την Δημοτική 
περίοδο. 

Το Δ.Σ. εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Κράτους και του Δήμου. 

β) Κάθε είδους εισφορές, δωρεές, κληρονομιές και 
κληροδοσίες. 

γ) Πρόσοδοι από την περιουσία του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το Νομικό Πρόσωπο εκπροσωπείται στα Δικαστήρια 
από κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Αγίου 
Ιωάννη Ρέντη έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Δεκεμβρίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9530 (2) 

Αποζημίωση του Προέδρου του Δ.Σ. της Δημοτικής Επι¬ 
χείρησης Πάργας (Α.Δ.Ε.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 278 παρ. 4 του Π. Δ/τος 
410/95 (Δ. Κ.Κ.). 

2. Τις διατάξεις του άρθρου 3 παρ. 4της 25027/9.4.1984 
απόφασης του Υπουργού Εσωτερικών. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

4. Την 19/02 απόφαση - πρόταση του Διοικητικού Συμ¬ 
βουλίου της Αναπτυξιακής Δημοτικής Επιχείρησης Πάρ- 
γας (Α.Δ.Ε.Π.). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Προϋπολογισμού 
της Επιχείρησης, ύψους 8.804 Ευρώ για το τρέχον έτος 
για την οποία έχει εγγράφει ανάλογη πίστωση στον Κ.Α. 
011.1 του Προϋπολογισμού της Επιχείρησης, αποφασί¬ 
ζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Αναπτυξιακής Διοικητικής Επι¬ 
χείρησης Πάργας (Α.Δ.Ε.Π.) του Δήμου Πάργας του Ν. 
Πρέβεζας, Ιωάννη Κλοτσώνη στα 734 Ευρώ μηνιαίως για 
τις παρεχόμενες στην Επιχείρηση υπηρεσίας του και για 
το έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 13 Δεκεμβρίου 2002 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 30571 (3) 

Τροποποίηση της 10394/26.5.1999 απόφασης του 

Γ.Γ.Π.Η. περί σύστασης αμιγούς Δημοτικής Επιχείρη¬ 
σης με την επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ 

ΔΗΜΟΥ ΠΡΑΜΑΝΤΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ. 244/Β719.4.84). 


3. Την 103/2002 απόφαση του Δημοτικού Συμβουλίου 
Πραμάντων. 

4. Την 20922/19.9.2001 (ΦΕΚ 1271/Β72.10.2001) από¬ 
φασή μας «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. με 
εντολή Γενικού Γραμματέα Περιφέρειας», και 

5. Την Οικονομοτεχνική μελέτη έτους 2002, αποφασί¬ 
ζουμε: 

Τροποποιούμε την παρ. 6της 10394/26.5.1999 απόφα¬ 
σης του Γενικού Γραμματέα Περιφέρειας Ηπείρου, ως 
εξής: 

Ο Δήμος Πραμάντων διαθέτει στην επιχείρηση το χρη¬ 
ματικό ποσό των 69.552,46 ευρώ, ως ίδια συμμετοχή 
στο αρχικό κεφάλαιό της (αύξηση κατά 15.000 ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Άρθρο 27 Ν.2081/92). 

Με την παρούσα κανονιστική πράξη επιβαρύνεται ο 
προϋπολογισμός του Δήμου Πραμάντων, για το έτος 
2002 με το ποσό των 3.000 ευρώ και για το έτος 2003 με 
το ποσό των 12.000 ευρώ (σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Δεκεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. Οικ. 2046 (4) 

Απόκτηση της Ελληνικής Ιθαγένειας της ομογενούς ΤΣΑ- 
ΚΑΛΙΔΗ ΕΛΕΝΑ του ΒΛΑΔΙΜΗΡ και της ΑΝΝΑΣ 
(ΤδΑΚΑΕΙϋΙ ΥΕΕΕΝΑτου νΕΑϋΙΜΙΒ και της ΑΝΝΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 1765/5.12.2002 απόφαση του Γενικού Γραμμα¬ 
τέα της περιφέρειας Θεσσαλίας γίνεται αποδεκτή η από 
24.7.2001 αίτηση της ομογενούς ΤΣΑΚΑΛΙΔΗ ΕΛΕΝΑ του 
ΒΛΑΔΙΜΗΡ και της ΑΝΝΑΣ (ΤδΑΚΑΕΙϋΙ ΥΕΕΕΝΑ του 
νΐ_ΑϋΙΜΙΒ και της ΑΝΝΑ) περί απόκτησης της ελληνικής 
Ιθαγένειας και εγκρίνεται ο εξελληνισμός του επωνύμου 
της από ΤΣΑΚΑΛΙΔΗ (ΤδΑΚΑΕΙϋΙ) σε ΤΣΑΚΑΛΙΔΗ και του 
ονόματος της από ΕΛΕΝΑ (ΥΕΕΕΝΑ) σε ΕΛΕΝΑ σύμφωνα 
με τις διατάξεις του Ν. 2790/2000 όπως τροποποιήθηκαν 
και ισχύουν με το άρθρο 76 του Ν. 2910/2001. 

Λάρισα, 17 Δεκεμβρίου 2002 

Με εντολή Γενικού Γραμματέα Περιφέρειας 
Ο Αναπλ. Διευθυντής 

I. ΤΖΙΜΟΥΛΗΣ 

-♦- 

Αριθ. 12217 (5) 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Δήμου Μώλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 (ΦΕΚ 9/Α') «Πρό¬ 
γραμμα “ΠΟΛΙΤΕΙΑ” για την μεταρρύθμιση και τον εκ¬ 
συγχρονισμό της Δημόσιας Διοίκησης κ.ά. διατάξεις». 

β) Του Ν. 2503/97 (ΦΕΚ 107/Α'), «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση κ.ά. διατάξεις». 

γ) Του Ν. 2190/94 (ΦΕΚ 28/Α') «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης», όπως ισχύει. 

δ) Του άρθρου 27 του Ν. 2081/92 (ΦΕΚ 154/Α"), με το 
οποίο προστέθηκε νέο άρθρο 29 Α στο Ν. 1558/85 (ΦΕΚ 
137/Α') σχετικά με τον έλεγχο των δαπανών που προκα- 
λούν οι κανονιστικές διοικητικές πράξεις. 

ε) Του άρθρου 198 (παρ. 3) του Π. Δ/τος410/95 (Δ.Κ.Κ). 

στ) Του άρθρου 12 του Ν. 1188/81 (ΦΕΚ204/Α') «Περί 
κυρώσεως του Κώδικα περί καταστάσεως Προσωπικού 
Οργανισμών Τοπικής Αυτοδιοίκησης», όπως τροποποιή¬ 
θηκαν μεταγενέστερα. 

2) Την οικ.6657/15.5.2001 απόφασή μας περί συστά- 
σεως Ν.Π.Δ.Δ. με την επωνυμία «Παιδικός Σταθμός Δή¬ 
μου Μώλου», η οποία δημοσιεύθηκε στο ΦΕΚ 640/Β7 
28.5.2001. 

3) Την 17/8.3.2002 απόφαση του Διοικητικού Συμβουλί¬ 
ου του Παιδικού Σταθμού Μώλου, περί ψηφίσεωςτου Ορ¬ 
γανισμού Εσωτερικής Υπηρεσίας (Ο.Ε.Υ.)του. 

4) Την 44/29.4.2002 απόφαση του Δημοτικού Συμβου¬ 
λίου Δήμου Μώλου, στην οποία διατυπώνεται η σύμφωνη 
γνώμη του, σχετικά με την ψήφιση του ανωτέρω Ο.Ε.Υ. 

5) Τη γνώμη του Υπηρεσιακού Συμβουλίου υπαλλήλων 
Ο.Τ.Α., Νομού Φθιώτιδας, περί ψηφίσεωςτου Ο.Ε.Υ. του 
Νομικού Προσώπου, που διατυπώνεται στο αριθ. 3/2002 
πρακτικό του, αποφασίζουμε: 

Εγκρίνουμε την 17/8.3.2002 απόφαση του Διοικητικού 
Συμβουλίου του Παιδικού Σταθμού Δήμου Μώλου, με την 
οποία ψηφίζεται ο Οργανισμός Εσωτερικής Υπηρεσίας 
(Ο.Ε.Υ) του οικείου Νομικού Προσώπου, ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.) 

ΤΟΥ Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΩΛΟΥ» 

Άρθρο 1 

Διάρθρωση Υπηρεσιών 

Οι υπηρεσίες του Παιδικού Σταθμού Δήμου Μώλου 
λειτουργούν σε επίπεδο Διεύθυνσης. Η Διεύθυνση του 
Δημοτικού Παιδικού Σταθμού Δήμου Μώλου αποτελείται 
από τα εξής τμήματα: 

Α' Τμήμα Προσχολικής Αγωγής. 

Β' Τμήμα Διοικητικού Οργανισμού. 

Άρθρο 2 

Αρμοδιότητες Διεύθυνσης και Τμημάτων 

Α. Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β. Το τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής σε φιλοξενούμενα 
βρέφη και νήπια σε συνεργασία με το προσωπικό του 
Σταθμού. 

Γ. Το τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 


2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Διοικητικό Συμβούλιο του Σταθμού κά¬ 
θε θέμα που αφορά την λειτουργία, το προσωπικό, τους 
γονείς και την υλικοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτηρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στον Σταθμό. 

6. Εγκρίνει και υπογράφει τα αιτήματα των Προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο για 
να διασφαλιστεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει τηντήρηση όλων των απαραίτητων βιβλίων 
και τηρεί την σφραγίδα. 

9. Ασκεί τα καθήκοντα του υπαλλήλου των Κλάδων Δι¬ 
οικητικού - Οικονομικού σε περίπτωση που δεν υπηρετεί 
στο Σταθμό τέτοιος υπάλληλος ή υπηρετεί αλλά κωλύεται 
ή απουσιάζει. 

Άρθρο 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του τμήματος και τηντή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής τα φι¬ 
λοξενούμενα βρέφη - νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου 
Τμήματος Διοικητικού - Οικονομικού. 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και 
λοιπά υλικά που είναι απαραίτητα για την εύρυθμη λει¬ 
τουργία. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση των μισθών, επι¬ 
δομάτων, προσαυξήσεων κ.λπ. του προσωπικού. 

4. Συνεργάζεται με τον Διευθυντή για την Κατάρτιση 
του προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. Κλάδος ΠΕ Νηπιαγωγών. 

Θέσεις 1 (μία) 

Βαθμός Δ-Α 

2. Κλάδος ΤΕ9 Βρεφονηπιοκομίας. 

Θέσεις 2 (δυο) 

Βαθμός Δ' - Α' 

3. Κλάδος Διοικητικός - Λογιστικός. 

Θέσεις 1 (μία) 

Βαθμός Δ'-Α' 

4. Κλάδος ΔΕ βοηθών Βρεφοκόμων Παιδοκόμων 
Θέσεις 2 (δυο) 

Βαθμός Δ' - Α' 

5. Κλάδος ΔΕ Οδηγών. 

Θέσεις 1 (μία) 

Βαθμός Δ' - Α' 

6. Κλάδος ΔΕ 32 Μαγείρων. 

Θέσεις 1 (μία) 

Βαθμός Δ' - Α' 

7. Κλάδος ΥΕ 14 Βοηθητικού Προσωπικού (βοηθός μα¬ 
γείρου). 

Θέσεις 1 (μία) 

Βαθμός Ε' - Β' 

8. Κλάδος ΥΕ16 Προσωπικού Καθαριότητας. 

Θέσεις 2 (Δύο) 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΑΓΩΓΩΝ ΘΕΣΕΩΝ 
α)ΜΟΝΙΜΟ ΠΡΟΣΩΠΙΚΟ 

1. ΤΕ Βρεφονηπιοκομίας. 

Θέσεις 2 (δύο) 

2. ΥΕ16 Προσωπικό Καθαριότητας. 

Θέσεις 1 (μία) 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 
Θέσεις 1 (μία) 

Γ) ΕΠΟΧΙΑΚΟ ΠΡΟΣΩΠΙΚΟ 
Θέσεις 4 (τέσσερις) 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο¬ 
νηπιοκομίας ως προϊστάμενοι της Διεύθυνσης Παιδικού 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΑ/Ε Βρεφονηπιοκομίας καιΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 8 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 


άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, 
την λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων εφαρμόζονται οι εκά- 
στοτε ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ. ανάλογα με τις ανάκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λπ.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση ΠροέδρουτουΔ.Σ. οικρινόμενοιαπότο 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επι μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό Λειτουργίας του 
Ν.Π.Δ.Δ. 

Ακροτελεύτιο άρθρο 

Από την ψήφιση του ανωτέρω Ο.Ε.Υ. προκαλείται δα¬ 
πάνη σε βάρος του προϋπολογισμού του Ν.Π.Δ.Δ. 
84.100Ε για το οικονομικό έτος 2002 και για τα επόμενα 
οικονομικά έτη, το ύψος της δαπάνης δεν μπορεί να 
προσδιοριστεί. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Λαμία, 5 Δεκεμβρίου 2002 

Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-Φ- 

Αριθ.201 (6) 

Χορήγηση άδειας και λειτουργίας Ερασιτεχνικής Σχολής 
Χορού στην Παπαγιαννοπούλου Παναγιώτα. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α'/13.5.81) 

2. Το Ν. 2436/15.1.1985 (ΦΕΚ31/Β785) 

3. Το Π.Δ. 457/83 «κανονισμός οργάνωσης και λειτουρ¬ 
γίας Ερασιτεχνικών Σχολών Χορού» (ΦΕΚ 174/Α783). 

4. Το Π.Δ. 347/86 «Περί μεταβίβασης αρμοδιοτήτων 
στους Νομάρχες και τις Περιφερειακές αρχές διανομαρ- 
χιακού επιπέδου». 

5. Το Ν. 2218/94 «Περί ίδρυσης Ν.Α. Εύβοιας». 

6. Την αριθμ. 179/27.9.2002 αίτηση της Παπαγιαννο- 
πούλου Παναγιώτας, οδός Λιχαδιώτου 17, Ιστιαία Εύβοι¬ 
ας και τα συνοδευτικά σ’ αυτή δικαιολογητικά. 

7. Το αριθμ. 9021/13.12.2002 πρακτικό αυτοψίας της 
αρμόδιας επιτροπής ελέγχου των κτιριολογικών εγκατα¬ 
στάσεων Σχολών Καλλιτεχνικής Εκπαίδευσης. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Χορηγούμε από το σχολικό έτος 2002 - 2003 άδεια λει¬ 
τουργίας Ερασιτεχνικής Σχολής Χορού στην Παπαγιαν- 
νοπούλου Παναγιώτα, οδός Λιχαδιώτου 17, Ιστιαία Εύ¬ 
βοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 16 Δεκεμβρίου 2002 

Ο Νομάρχης 
ΝΙΚΟΣ ΠΑΠΑΝΔΡΕΟΥ 

-♦- 

Αριθ. 2528 (7) 

Άρση του χαρακτηρισμού, ως λατομικής, της περιοχής 
στη θέση Δρακόσπηλο της ευρισκομένης εντός των 
Διοικητικών ορίων Δήμου Ν. Αρτάκης, Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Λαβόντες υπόψη: 

1. Τις διατάξεις της παρ. 1 του άρθρου 3 καιτωνπαρ. 1, 
παρ. 3 του άρθρου 9 του Ν. 386/76 «περί εκμεταλλεύ- 
σεως λατομείων αδρανών υλικών», όπως η τελευταία 
αντικαταστάθηκεαπότην 1 του άρθρου 117του Ν. 669/77 
«περί εκμεταλλεύσεως λατομείων», όπως και της παρ. 2 
του άρθρου 9 του Ν. 386/76. 

2. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια Αυτοδιοίκηση, την περιφέρεια και άλλες διατά¬ 
ξεις» (ΦΕΚ90/Α713.6.94). 

3. Τις διατάξειςτου Ν. 2115/93Τροποποίηση, αντικατά¬ 
σταση και συμπλήρωση διατάξεων του Ν. 1428/84 «Εκμε¬ 
τάλλευση λατομείων αδρανών υλικών και άλλες διατά¬ 
ξεις» (ΦΕΚ15/Α715.2.93) και ιδιαίτερα: α)το άρθρο 3 που 
αφορούν στα γνωμοδοτικά όργανα και στον χρόνο ισχύος 
των λατομικών περιοχών, και β) το άρθρο 4 με το οποίο 
επιβλήθηκαν νέες αποστάσεις (1.000 μ.) απαγορεύσεων, 
για την προστασία τα ευρύτερης περιοχής. 

4. Την έκθεση χωροταξικής κατανομής λατομικών πε¬ 
ριοχών Νομού Εύβοιας (από τον Οκτώβριο του 1984) που 
διενεργήθηκε στα πλαίσια της 3985/26.9.84 απόφασης 
του Νομάρχη Εύβοιας, και τους συν/νους χάρτες. 

5. Την από 8.7.83 άποψη του Νομαρχιακού Συμβουλίου 
Εύβοιας για τον καθορισμό λατομικών περιοχών εντός 
του Ν.Εύβοιας, μεταξύ των οποίων και η περιοχή Δρα¬ 
κόσπηλο Δήμου Χαλκιδέων. 

6. Το από 17.1.84 (ΦΕΚ 31/Β710.1.1984, με το οποίο 
γίνεται ο «Καθορισμός περιοχών εντός του Νομού Εύ¬ 
βοιας, για εγκατάσταση λατομείων αδρανών υλικών» χω¬ 
ρίς να απαιτείται άδεια εκμεταλλεύσεως. 

7. Το 1195/25.10.9 έγγραφο της Β.Ε.Τ.Ο.Π. Ν.Α. Εύ¬ 
βοιας, με το οποίο διαβιβάστηκαν τα πρακτικά εργασιών 
της Επιτροπής Λατομικών Περιοχών Ν. Εύβοιας. 


8. Το από 25.5.1995 Πρακτικό της Επιτροπής Λατομι¬ 
κών Περιοχών, που συγκροτήθηκε με την 1624/φ23/ΛΠ/ 
15.9.94 απόφαση Νομάρχη Εύβοιας. 

9. Την από 24.5.94 αναφοράτου Προέδρου της Επιτρο¬ 
πής Λατομικών Περιοχών Ν. Εύβοιας προς την Δ/νση Βιο¬ 
μηχανίας Ν.Α. Εύβοιας. 

Επειδή: 

1. Από την ημέρα δημοσίευσης της απόφασης χαρα¬ 
κτηρισμού της Λατομικής περιοχής (10.1.84) έχουν πα- 
ρέλθει τα πέντε (5) έτη, καθώς και οι χρόνοι εντός των 
οποίων θα ήταν δυνατόν να ζητηθούν και να δοθούν πα¬ 
ρατάσεις. 

2. Εντός των ανωτέρω προθεσμιών αλλά και μέχρι σή¬ 
μερα δεν ενεργοποιήθηκε η περιοχή Δρακόσπηλου, σε 
όλη την έκτασή της, εντός των διοικητικών ορίων του Δή¬ 
μου Νέας Αρτάκης. 

3. Εντός των νέων απαγορευτικών αποστάσεων (1.000 μ.) 
διέρχεται ο νέος Εθνικός Δρόμος Χαλκίδας - Στενής - 
Ιστιαίας (Κεντρικός Άξονας Νομού). 

4. Εντόςτωννέων απαγορευτικών αποστάσεων (1.000 μ.), 
ο Δήμος Νέας Αρτάκης έχει δημιουργήσει εγκαταστά¬ 
σεις συναθροίσεως κοινού (γήπεδο) γεγονός που δη¬ 
μιουργεί ζητήματα ασφάλειας πλήθους. 

5. Ότι τα δίκτυα υψηλής τάσης της ΔΕΗ διέρχονται 
διαμέσου της ως άνω χαρακτηρισθείσας λατομικής πε¬ 
ριοχής. 

6. Ότι ο Δήμος Νέας Αρτάκης έχει γνωμοδοτήσει θετι¬ 
κά τόσο για τις μελλοντικές επεκτάσεις του οικισμού Βα- 
τώντα, όσο και για μεμονωμένες εγκαταστάσεις κτιρίων 
και καταστημάτων που δημιουργήθηκαν εις την εκτός 
σχεδίου περιοχή και εντός των νέων αποστάσεων απαγό¬ 
ρευσης. 

7. Η περιοχή του λόφου Δρακόσπηλου καλύπτεται από 
δασικές εκτάσεις που αποτελούν το περιαστικό πράσινο 
των πόλεων Χαλκίδος Αρτάκης Βατώντα και των επεκτά- 
σεών τους και για περιβαλλοντικούς λόγους χρίζει ει¬ 
δικής προστασίας. 

Διαπιστώνουμε Ιον) τον αποχαρακτηρισμό, ως Λατομι¬ 
κής, της περιοχής εντός των διοικητικών ορίωντου Δήμου 
Νέας Αρτάκης, αφού ο εν λόγω χαρακτηρισμός της ανα¬ 
κλήθηκε αυτοδίκαια εκ του γεγονότος ότι συμπληρώθη¬ 
καν πέντε (5) χρόνια (και πλέον έως σήμερα, ενώ αυτή 
είναι ανενεργή και επομένως) χωρίς να πραγματοποιηθεί 
ο σκοπός για τον οποίο έγινε ο χαρακτηρισμός αυτός, και 
2ον) την επιστροφή της διαχείρισης της εν λόγω έκτασης 
αρμοδίως στο Δασαρχείο Χαλκίδας. 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού του οι¬ 
κείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως μετά συν/να σχέδια. 

Χαλκίδα, 26 Νοεμβρίου 2002 

Ο Νομάρχης 
ΝΙΚΟΣ ΠΑΠΑΝΔΡΕΟΥ 

Αριθ. 2529 (8) 

Άρση του χαρακτηρισμού, ως λατομικής, της περιοχής 

στη θέση Δρακόσπηλο της ευρισκόμενης εντός των 

Διοικητικών ορίων Δήμου Χαλκιδέων Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Λαβόντες υπόψη: 

1. Τις διατάξεις της παρ. 1 του άρθρου 3 και των παρ. 1, 
παρ. 3 του άρθρου 9 του Ν. 386/76 «περί εκμεταλλεύ- 
σεως λατομείων αδρανών υλικών», όπως η τελευταία 
αντικαταστάθηκε από την παρ. 1 του άρθρου 117 του Ν. 
669/77 «περί εκμεταλλεύσεως λατομείων», όπως και της 
παρ. 2του άρθρου 9του Ν. 386/76. 

2. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια Αυτοδιοίκηση, την περιφέρεια και άλλες διατά¬ 
ξεις» (ΦΕΚ90/Α713.6.94). 

3. Τις διατάξεις του Ν. 2115/93 Τροποποίηση, αντικατά¬ 
σταση και συμπλήρωση διατάξεων του Ν. 1428/84 «Εκμε¬ 
τάλλευση λατομείων αδρανών υλικών και άλλες διατά¬ 
ξεις» (ΦΕΚ15/Α /15.2.93) και ιδιαίτερα: α) το άρθρο 3 που 
αφορούν στα γνωμοδοτικά όργανα και στον χρόνο ισχύος 
των λατομικών περιοχών, και β) το άρθρο 4 με το οποίο 
επιβλήθηκαν νέες αποστάσεις (1.000 μ.) απαγορεύσεων, 
για την προστασία της ευρύτερης περιοχής. 

4. Την έκθεση χωροταξικής κατανομής λατομικών πε¬ 
ριοχών Νομού Εύβοιας (από τον Οκτώβριο του 1984) που 
διενεργήθηκε στα πλαίσια της 3985/26.9.84 απόφασης 
του Νομάρχη Εύβοιας, και τους συν/νους χάρτες. 

5. Την από 8.7.83 άποψη του Νομαρχιακού Συμβουλίου 
Εύβοιας για τον καθορισμό λατομικών περιοχών εντός 
του Ν. Εύβοιας, μεταξύ των οποίων και η περιοχή Δρακό¬ 
σπηλο Δήμου Χαλκιδέων. 

6. Το από 17.1.84 (ΦΕΚ 31/Β710.1.1984, με το οποίο 
γίνεται ο «Καθορισμός περιοχών εντός του Νομού Εύ¬ 
βοιας, για εγκατάσταση λατομείων αδρανών υλικών» 
χωρίς να απαιτείται άδεια εκμεταλλεύσεως. 

7. Τόμε 1195/25.10.9 έγγραφο της Β.Ε.Τ.Ο.Π. Ν.Α. Εύ¬ 
βοιας,με το οποίο διαβιβάστηκαν τα πρακτικά εργασιών 
της Επιτροπής Λατομικών Περιοχών Ν. Εύβοιας. 

8. Το από 25.5.1995 Πρακτικό της Επιτροπής Λατομι¬ 
κών Περιοχών που συγκροτήθηκε με την 1624/φ23/ΛΠ/ 
15.9.94 απόφαση Νομάρχη Εύβοιας. 

9. Την από 24.5.94 αναφορά του Προέδρου της Επιτρο¬ 
πής Λατομικών Περιοχών Ν. Εύβοιας προς την Δ/νση Βιο¬ 
μηχανίας Ν.Α. Εύβοιας. 

Επειδή: 

1. Από την ημέρα δημοσίευσης της απόφασης χαρα¬ 
κτηρισμού της Λατομικής περιοχής (10.1.84) έχουν πα¬ 


ρέλθει τα πέντε (5) έτη, καθώς και οι χρόνοι εντός των 
οποίων θα ήταν δυνατόν να ζητηθούν και να δοθούν πα¬ 
ρατάσεις. 

2. Εντός των ανωτέρω προθεσμιών αλλά και μέχρι σή¬ 
μερα δεν ενεργοποιήθηκε η περιοχή Δρακόσπηλου, σε 
όλη την έκτασή της, εντός των διοικητικών ορίων του Δή¬ 
μου Χαλκιδέων. 

3. Εντός των νέων απαγορευτικών αποστάσεων (1.000 μ.) 
διέρχεται ο νέος Εθνικός Δρόμος Χαλκίδας - Στενής - 
Ιστιαίας (Κεντρικός Άξονας Νομού). 

4. Εντόςτων νέων απαγορευτικών αποστάσεων (1.000 μ.), 
ο Δήμος Χαλκιδέων έχει δημιουργήσει εγκαταστάσεις 
συναθροίσεως κοινού (πίστα μηχανοκίνητου αθλητι¬ 
σμού), γεγονός που δημιουργεί ζητήματα ασφάλειας 
πλήθους. 

5. Ότι τα δίκτυα υψηλής τάσης της ΔΕΗ διέρχονται 
διαμέσου της ως άνω χαρακτηρισθείσας λατομικής πε¬ 
ριοχής. 

6. Ότι ο Δήμος Χαλκιδέων έχει γνωμοδοτήσει θετικά 
τόσο για τις μελλοντικές επεκτάσεις του οικισμού Χαραυ¬ 
γής, όσο και για μεμονωμένες εγκαταστάσεις κτιρίων και 
καταστημάτων που δημιουργήθηκαν εις την εκτός σχε¬ 
δίου περιοχή και εντός των νέων αποστάσεων απαγόρευ¬ 
σης. 

7. Η περιοχή του λόφου Δρακόσπηλου καλύπτεται από 
δασικές εκτάσεις που αποτελούν το περιαστικό πράσινο 
των πόλεων Χαλκίδας Αρτάκης Βατώντα και των επεκτά- 
σεώντους και για περιβαλλοντικούς λόγους χρίζει ειδικής 
προστασίας. 

Διαπιστώνουμε 1 ον) τον αποχαρακτηρισμό, ως Λατομι¬ 
κής, της περιοχής εντόςτων διοικητικών ορίωντου Δήμου 
Χαλκιδέων, αφού ο εν λόγω χαρακτηρισμός της ανακλή¬ 
θηκε αυτοδίκαια εκ του γεγονότος ότι συμπληρώθηκαν 
πέντε (5) χρόνια (και πλέον έως σήμερα, ενώ αυτή είναι 
ανενεργή και επομένως) χωρίς να πραγματοποιηθεί ο 
σκοπός για τον οποίο έγινε ο χαρακτηρισμός αυτός, και 
2ον) την επιστροφή της διαχείρισης της εν λόγω έκτασης 
αρμοδίως στο Δασαρχείο Χαλκίδας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού του 
οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως μετά συν/να σχέδια. 

Χαλκίδα, 26 Νοεμβρίου 2002 

Ο Νομάρχης 
ΝΙΚΟΣ ΠΑΠΑΝΔΡΕΟΥ 

